একটি নির্মম বাস্তবতাকে সামনে আনার জন্য সিইসি ধন্যবাদ পেতে পারেন। তিনি অবশ্য আরেকটু পেছনে গেলে ১৯৮৮ সালের ব্যর্থ নির্বাচন এবং ১৯৯১ সালের সফল নির্বাচন প্রসঙ্গও আনতে পারতেন। হতে পারে ১৯৮৮ সালের নির্বাচন স্বৈরাচারী এরশাদ সরকারের কাঠামোয় হয়েছিল। তবু তা তো আমাদের রাজনৈতিক ইতিহাসের অংশ হয়ে গেছে। আর ১৯৯১ সালের নির্বাচন তো আরও চমকপ্রদ। সংবিধানে এমন কোনো বিধান না থাকা সত্ত্বেও দেশব্যাপী গণ-আন্দোলনের মুখে স্বৈরাচার পতন এবং আন্দোলনরত দল ও জোটসমূহের দাবির মুখে দেশের কর্মরত প্রধান বিচারপতি অস্থায়ী রাষ্ট্রপতির দায়িত্ব নেন। ব্যবস্থা করেন নির্বাচনের।